
         P R I M A R U L
   Nr. 88/11017/26.05.2026
R E F E R A T   D E   A P R O B A R E
privind repartizarea locuinței nr. 17 din blocul ANL 2010, scara A, etaj III, situat în municipiul Brad, strada Dacilor, județul Hunedoara


Având în vedere faptul că locuința nr. 17 din blocul ANL 2010, scara A, etaj III, situată în municipiul Brad, strada Dacilor, județul Hunedoara, a devenit vacantă ca urmare a renunțării fostului chiriaș, doamna ONEA Daniela-Maria, titulară a Contractului de închiriere nr. 18897/03.12.2010, se impune inițierea demersurilor legale în vederea repartizării acesteia către o persoană îndreptățită.

Preluarea locuinței s-a realizat în condițiile legii, fostul chiriaș făcând dovada achitării integrale a obligațiilor de plată reprezentând chirie, taxe comune și utilități, conform Procesului-verbal de predare-primire nr. 24903/31.03.2026.

În urma reanalizării dosarelor solicitanților care au acces la locuințe pentru tineri destinate închirierii, Comisia socială de analiză și repartizare a locuințelor pentru tineri, destinate închirierii, construite prin Agenția Națională pentru Locuințe, a întocmit Procesul-verbal nr. 30491/21.05.2026, prin care a propus repartizarea locuinței vacante domnului NISTOR Bogdan-Florin-Remus, solicitant care îndeplinește condițiile legale pentru repartizarea unei locuințe construite din fondurile Agenției Naționale pentru Locuințe, dosarul acestuia fiind punctat cu 58 de puncte, conform Listei de priorități valabilă pentru anul 2026.

Potrivit prevederilor legale incidente, contractul de închiriere pentru locuințele ANL se încheie pe o perioadă de 5 ani de la data repartizării locuinței, cu posibilitatea prelungirii pe perioade de câte 5 (cinci) ani, în condițiile legii.
Totodată, chiriașul are obligația de a comunica Municipiului Brad orice modificări intervenite în situația sa locativă, familială sau patrimonială, inclusiv dobândirea unei locuințe în proprietate ori închirierea unei alte locuințe, în conformitate cu prevederile legale aplicabile în materia locuințelor pentru tineri.

În contextul celor de mai sus am inițiat prezentul proiect de hotărâre prin care am  propus repartizarea locuinței nr. 17 din blocul ANL 2010, scara A, etaj III, situat în municipiul Brad, strada Dacilor, județul Hunedoara, domnului NISTOR Bogdan – Florin – Remus și îl supun spre dezbatere și aprobare plenului Consiliului Local al Municipiului Brad în forma prezentată.

 
Invoc în susţinerea propunerii mele prevederile art. 8 alin. (3) din Legea nr. 152/1998  privind înființarea Agenției Naționale pentru Locuințe, cu modificările şi completările ulterioare, ale art. 15 alin. (1), alin. (5), alin. (8), alin. (13), alin. (14), alin. (15) și alin. (16) din Normele metodologice pentru punerea în aplicare a prevederilor Legii nr. 152/1998  privind înființarea Agenției Naționale pentru Locuințe aprobate prin H.G. nr. 962/2001, cu modificările şi completările ulterioare, precum și ale art. 129 alin (1), alin. (2) lit. c),  alin. (7) lit. b) și lit. q) din O.U.G. nr. 57/2019 privind Codul administrativ, cu modificările și completările ulterioare.

